|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

**A Képviselő-testület** **2022. február 17-ei rendes ülésére**

|  |  |
| --- | --- |
| **Tárgy:** | Budapest Főváros VII. kerület Erzsébetváros Önkormányzata Képviselő-testületének .../2022. (…) önkormányzati rendelete a Budapest Főváros VII. Kerület Erzsébetváros Önkormányzata 2022. évi költségvetéséről |

**Készítette:**

Nemes Erzsébet

irodavezető

**Törvényességi szempontból kifogást nem emelek:**

dr. Laza Margit

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Az államháztartásról szóló 2011. évi CXCV. törvény (továbbiakban: Áht.) 24. § (3) bekezdése alapján „A jegyző által … előkészített költségvetési rendelet-tervezetet a polgármester február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybelépését követő negyvenötödik napig nyújtja be a Képviselő-testületnek”.

A fenti előírás alapján **Budapest Főváros VII. kerület Erzsébetváros Önkormányzata 2022. évi költségvetési rendelettervezetét** a következőkben terjesztem elő.

**I.**

**Az államháztartás önkormányzati alrendszere költségvetési tervezésének, gazdálkodásának jogszabályi alapjai**

**A.**

A 2022. évi költségvetés tervezése a következő központi szabályok előírásain alapul:

* Magyarország 2022. évi központi költségvetéséről szóló 2021. évi XC. törvény (továbbiakban: költségvetési törvény),
* az államháztartásról szóló 2011. évi CXCV. törvény (továbbiakban: Áht.),
* az államháztartásról szóló törvény végrehajtására kiadott 368/2011. (XII. 31.) kormányrendelet (továbbiakban: Ávr.),
* Magyarország gazdasági stabilitásáról szóló 2011. évi CXCIV. törvény (továbbiakban Gst.),
* az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) kormányrendelet,
* Magyarország helyi önkormányzatairól szóló 2011. évi CLXXXIX. törvény (továbbiakban: Mötv.),
* a fővárosi önkormányzat és a kerületi önkormányzatok közötti forrásmegosztásról szóló 2006. évi CXXXIII. törvény (továbbiakban: Fmt.),
* a számvitelről szóló 2000. évi C. törvény (továbbiakban: Sztv.) és az államháztartás számviteléről szóló 4/2013. (I. 11.) Kormányrendelet (továbbiakban: Áhsz.),
* a Pénzügyminisztérium kapcsolódó rendeletei, költségvetési tervezési utasítása, valamint

a tervezési munka során további, vonatkozó jogszabályok - az adótörvények, a helyi adókról szóló törvény, a közbeszerzésről szóló törvény, a végrehajtást szabályozó kormányrendeletek - előírásait és azok változásait vettük figyelembe.

**B.**

A SARS-CoV-2 koronavírus okozta humánjárvány kapcsán több jogszabály is jelentősen befolyásolja önkormányzatunk 2022. évi költségvetési tervezését, az előirányzatok nagyságrendjének meghatározását:

A 2022. január 2-án hatályba lépett a veszélyhelyzettel összefüggő átmeneti szabályokról szóló 2021. évi XCIX. törvény

* 147. § (1) bekezdése értelmében a helyi önkormányzat, a helyi önkormányzat költségvetési szerve, valamint gazdasági társasága által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj mértéke nem lehet magasabb, mint az ugyanazon díjnak a 603/2020. (XII. 18.) kormányrendelet hatálybalépését megelőző napon hatályos és alkalmazandó mértéke,
* 147. § (2) bekezdése értelmében az (1) bekezdés szerinti szervezet 2022. június 30. napjáig új díjat nem állapíthat meg, meglévő díjat új kötelezetti körre nem terjeszthet ki,
* 149. § (1) bekezdése értelmében a közterület használatára 2022. szeptember 30. napjáig a közterülethez közvetlenül csatlakozó vendéglátó üzletnek az üzemeltetője, bérlője vagy tulajdonosa közterület-használati hozzájárulás megfizetése nélkül ingyenesen jogosult,
* 152. § (2) bekezdése értelmében a helyi önkormányzat tulajdonában lévő lakás tekintetében fennálló lakásbérleti szerződés, valamint a helyiség tekintetében fennálló bérleti szerződés tartalma nem módosítható úgy, hogy az a bérleti díj megemelését eredményezze.

A helyi adókról szóló 1990. évi C. törvény

* 51/L.-51/O. §-ai értelmében a mikro-, kis- és középvállalkozások meghatározott köre részére a helyi iparűzési adó megállapított mértéke 1 százalék,
* 51/P. §-a értelmében a települési önkormányzat új helyi adót, új települési adót nem jogosult bevezetni, a már korábban bevezetett helyi adó és települési adó mértékét nem emelheti meg, a már korábban hatálybaléptetett adómentességeket és adókedvezményeket továbbra is fenn kell tartania.

**II.**

**A 2022. évi költségvetési javaslat bevételi és kiadási főszámai,**

**az egyenleg bemutatása**

Budapest Főváros VII. kerület Erzsébetváros Önkormányzata 2022. évi javasolt költségvetési bevételi főösszege 17.793.448 ezer Ft, javasolt költségvetési kiadási főösszege 26.348.371 ezer Ft, a költségvetési egyenleg összege (-) 8.554.923 ezer Ft. Az önkormányzat irányítása alá tartozó intézmények és a Polgármesteri Hivatal javasolt finanszírozási előirányzata 6.774.489 ezer Ft.

A 2022. évi költségvetési rendelettervezet egyenlege tartalmát tekintve az Áht. 6. § (7) bekezdés a) pont aa), ab) és ac) alpontjai szerinti finanszírozási bevétel. A javaslat szerint a költségvetési maradvány tervezett összege 1.690.836 ezer Ft, valamint a lekötött bankbetétek visszavezetése 2.501.064 ezer Ft forrást biztosítanak részben megvalósítás alatt álló pályázatok, részben az áthúzódó és a 2022. évi működési és felhalmozási kiadások rendezéséhez. További 4.453.330 ezer Ft finanszírozási bevétel jelentős részben (85,27%) fedezi a Verseny utca 22-24. szám alatti új épület építésének tervezett kiadásait.

**Erzsébetváros Önkormányzata 2022. évi költségvetési rendelettervezete a Mötv. 111. § (4) bekezdése szerinti működési hiányt nem tartalmaz.** **Erzsébetváros 2022. évi költségvetési javaslata hitel felvételével** **nem számol,** agazdálkodás végrehajtását saját forrásokból tervezi.

**III.**

**A fővárosi forrásmegosztásból való részesedés**

A Fővárosi Önkormányzat és a kerületi önkormányzatok között megosztandó bevételekből való részesedést, az eljárást és az arányokat az Fmt. szabályozza.

A Fővárosi Önkormányzatot és a kerületi önkormányzatokat osztottan megillető bevételek 2022. évi megosztásáról szóló fővárosi közgyűlési előterjesztés és rendelet-tervezet a vonatkozó jogszabályi előírás szerint a Fővárosi Önkormányzattól 2022. január 7-én érkezett meg Erzsébetváros Önkormányzatához. A Képviselő-testület 2022. január 19-én véleményezte az előterjesztést. A 12/2022. (I. 19.) számú elfogadó határozatot az Fmt. 5. § (1) bekezdése szerinti 15 napos határidőn belül a Polgármester megküldte Budapest Főváros Főpolgármestere részére.

A Fővárosi Közgyűlés a tárgyévre vonatkozó forrásmegosztási rendeletét a tárgyév január 31-éig léptette hatályba.

* 1. **A törvényi szabályozás**

A Fővárosi Önkormányzat és a kerületi önkormányzatok közötti forrásmegosztást az Fmt. rendelkezései szabályozzák. A törvény meghatározza:

1. a forrásmegosztás rendszerébe tartozó valamennyi bevételt,
2. a megosztás alapját biztosító részesedési arányokat,
3. egyéb szabályokat.

A 2014. évi törvénymódosítás hatására a Fővárosi Önkormányzat által kivetett helyi adókból származó bevételen túl az ezekhez kapcsolódó bírságból és pótlékból beszedett bevételek is a megosztás részét képezik.

E mellett érvényesíti az azonos teherviselés elvét, azaz megosztja az adóbeszedés érdekében felmerülő költségeit is. Az adóbevétel eléréséhez szükséges kiadásokat a Fővárosi Önkormányzat 2022. évben mintegy 472.350 ezer Ft-tal tervezi, amelyből a megosztás elve alapján a kerületekhez tervez áthárítani 217.281 ezer Ft-ot (a kiadások 46 %-a).

A forrásmegosztási bevételek körébe tartozik az iparűzési adó és az idegenforgalmi adó. Az idegenforgalmi adó kerületi hatáskörben tartásáról döntött az I-XVI. és a XIX. kerületek önkormányzata. Ezzel szemben a fővárosi rendelet tervezet 2. számú melléklete alapján a Fővárosnak engedik át az adóbeszedés jogát a XVII-XVIII. és a XX-XXIII. kerületek önkormányzatai.

A törvény alapján a megosztott bevételekből a Fővárosi Önkormányzat részesedése 54%, míg a kerületek részesedése 46%.

* 1. **A forrásmegosztás bevételei**

**A kerületi önkormányzatokat megillető, megosztandó bevételek összege az előző évhez képest 24.219,5 millió Ft-tal, 20,4%-kal nő.** A megosztható forrásokat jogcímenként és összegenként az alábbi, fővárosi előterjesztés szerinti táblázat adatai mutatják be:

**1. számú szövegközi táblázat (millió Ft-ban)**

|  |  |  |  |  |  |
| --- | --- | --- | --- | --- | --- |
| **Sor- szám** | **Megnevezés** | **2021.  (tervezett)** | **2022.  (tervezett)** | **Változás összege** | **Index (%) 2022/2021** |
| 1. | Idegenforgalmi adó | 9,0 | 8,0 | * 1,0 | 88,9% |
| 2. | Iparűzési adó | 258 000,0 | 310 000,0 | 52 000,0 | 120,2% |
| 3. | Helyi adóhoz kapcsolódóan kiszabott pótlék és bírságbevételek | 450,0 | 1 200,0 | 750,0 | 266,7% |
|  | **Összesen (1+2+3)** | **258 459,0** | **311 208,0** | **52 749,0** | **120,4%** |
|  | *Ebből:* |  |  |  |  |
| 4. | Kerületi önkormányzatok | 118 718,9 | 142 938,4 | 24 219,5 | 120,4% |
| 5. | Fővárosi Önkormányzat | 139 740,1 | 168 269,6 | 28 529,5 | 120,4% |

* 1. **A kerületi önkormányzatokat megillető megosztható források**

A fővárosi rendelet-tervezet alapján 2022. évre a megosztott bevételekből a kerületi önkormányzatokat összesen 142.938.399 ezer Ft, a Fővárosi Önkormányzatot 168.269.601 ezer Ft illeti meg. Az egyes kerületek részesedési arányait az Fmt. melléklete tartalmazza. Erzsébetváros Önkormányzata részesedési aránya 3,31902329%.

* 1. **Erzsébetváros részesedése a fővárosi forrásmegosztásból**

A Fővárosi Közgyűlés előterjesztése alapján **Budapest Főváros VII. kerület Erzsébetváros Önkormányzatát** 2022. évben **4.744.037 ezer Ft megosztott forrás illeti meg**. A bevétel teljes egészében az iparűzési adóból és a kapcsolódó pótlék és bírság bevételekből származik. Az Önkormányzat költségvetési pozícióját a mindenkori iparűzési adóbevétel döntően befolyásolja.

A fenti számításokban szereplő iparűzési adó bevétel tervezett összege összhangban van Budapest Főváros Önkormányzata 2022. évi összevont költségvetéséről szóló 43/2021. (XII. 22.) önkormányzati rendelettel.

**IV.**

**2022. évi javasolt költségvetési bevételek**

**Önkormányzati működési bevételek**

Az önkormányzat 2022. évi működési bevételek előirányzatát 3.938.408 ezer Ft-ban (index: 112,45%) tervezzük a következő jogcímek szerint:

1. Szolgáltatások ellenértéke 2.163.554 ezer Ft,
2. Közvetített szolgáltatások ellenértéke 164.757 ezer Ft,
3. Tulajdonosi bevételek 181.994 ezer Ft,
4. Ellátási díjak 214.332 ezer Ft,
5. Kiszámlázott általános forgalmi adó 698.512 ezer Ft,
6. Egyéb működési bevételek 515.259 ezer Ft.

A tervezett működési bevételek 54,93%-át képezi a szolgáltatások ellenértéke, amely az önkormányzati tulajdonú bérlakások és nem lakás céljára szolgáló helyiségek bérbeadásából, hasznosításából, közterületi parkolási bevételekből, e mellett hirdetési díjakból, üdülők hasznosításából, egyéb kisebb tételekből származik.

A közvetített szolgáltatások (továbbszámlázandó költségek) bevételei rovathoz tartozik a közétkeztetés intézmények közötti továbbszámlázása, a Budapest Főváros Kormányhivatal VII. Kerületi Hivatala felé érvényesítendő, továbbszámlázható rezsiköltségek bevétele és néhány kisebb tétel.

Tulajdonosi bevételek a Garay téri piac és a Klauzál téri Vásárcsarnok üzlethelyiségeinek bérbeadásából, parkolóhely megváltási díjból és közterülethasználati díjból származnak.

Az Áht. és az Áhsz. előírását követve, a megalapozott költségvetési tervezés és gazdálkodás érdekében a működési bevételek tervezésekor is érvényesült az óvatosság elve: az érvényes szerződések, az ismert, előírt, várható bevételek, továbbá a tapasztalt fizetési hajlandóság, az elmaradt bevételek végrehajtásából teljesíthető összegek figyelembe vételével történt az előirányzatok meghatározása.

**Budapest Főváros VII. kerület Erzsébetváros Önkormányzata irányítása alá tartozó költségvetési intézmények** 2022. évre javasolt működési bevételeinek költségvetési főösszege 481.128 ezer Ft, amely az előző évhez képest 26.402 ezer Ft-tal (5,2 %-kal) kevesebb.

1. Erzsébetváros Rendészeti Igazgatósága 2022. évi működési bevételek tervszáma 48.730 ezer Ft, 1.130 ezer Ft-tal (2,37 %-kal) magasabb a 2021. évi eredeti előirányzathoz képest.
2. A Bischitz Johanna Integrált Humán Szolgáltató Központ tervezett működési bevétele 417.155 ezer Ft, az elmúlt időszakhoz képest 26.791 ezer Ft-os (6,03%) visszaesést mutat. Az ellátási díjak bevételi rovaton 199.089 ezer Ft-ot tervezett az intézmény. Ez az összeg 21.754 ezer Ft-tal (9,85 %-kal) alacsonyabb az előző időszakhoz képest. A csökkenést a Peterdy utca 16. és a Dózsa György út 46. szám alatti nyugdíjasházak bevételeinek felülvizsgálata okozta. A bevételek jövőbeni teljesülését az idősellátással összefüggő egyéb szolgáltatások, az iskolai oktatásban résztvevő, továbbá az óvodai nevelésben részesülő gyermekek élelmezés igénybevételének alakulása nagymértékben befolyásolja. A bölcsődei élelmezés a VII. kerületi állandó lakhellyel rendelkező családok részére továbbra is térítésmentes, itt bevételt csak a más kerületekből járó gyermekek után lehet tervezni, ami csekély mértékű. A köznevelési intézmények vásárolt élelmezés kiadásait a Bischitz Johanna Integrált Humán Szolgáltató Központ továbbszámlázza az óvodák felé, mely bevétel a közvetített szolgáltatások ellenértéke rovaton jelenik meg az intézmény költségvetésében.
3. A köznevelési intézmények működési bevételének tervezett előirányzata az önkormányzat irányítása alá tartozó hét óvoda esetében 15.984 ezer Ft-ról 15.243 ezer Ft-ra módosult. Ennek elsődleges oka, hogy az óvodai ellátotti gyermeklétszám - az elmúlt évek tendenciáját folytatva - továbbra is csökkenést mutat.

|  |  |  |  |  |
| --- | --- | --- | --- | --- |
| **Címszám** | **Intézmény megnevezése** | **Ellátottak száma (fő)** | | |
| **2021. év** | **2022. év** | **Változás** |
| 2101-21 | Erzsébetvárosi Kópévár Óvoda | 123 | 108 | -15 |
| 2101-22 | Erzsébetvárosi Nefelejcs Óvoda | 95 | 92 | -3 |
| 2101-23 | Erzsébetvárosi Brunszvik Teréz Óvoda | 82 | 81 | -1 |
| 2101-24 | Erzsébetvárosi Bóbita Óvoda | 83 | 81 | -2 |
| 2101-25 | Erzsébetvárosi Magonc Óvoda | 147 | 132 | -15 |
| 2101-26 | Erzsébetvárosi Dob Óvoda | 92 | 87 | -5 |
| 2101-27 | Erzsébetvárosi Csicsergő Óvoda | 120 | 115 | -5 |
|  | **Összesen** | **742** | **696** | **-46** |

A táblázat adatai alapján az óvodai étkezésben résztvevők száma 46 fővel csökkent a 2021-es költségvetési évhez képest.

|  |  |  |  |  |
| --- | --- | --- | --- | --- |
| **Címszám** | **Intézmény megnevezése** | **100%-os térítési díjat fizetők száma (fő)** | | |
| **2021. év** | **2022. év** | **Változás** |
| 2101-21 | Erzsébetvárosi Kópévár Óvoda | 7 | 10 | +3 |
| 2101-22 | Erzsébetvárosi Nefelejcs Óvoda | 26 | 24 | -2 |
| 2101-23 | Erzsébetvárosi Brunszvik Teréz Óvoda | 43 | 48 | +5 |
| 2101-24 | Erzsébetvárosi Bóbita Óvoda | 15 | 9 | -6 |
| 2101-25 | Erzsébetvárosi Magonc Óvoda | 98 | 91 | -7 |
| 2101-26 | Erzsébetvárosi Dob Óvoda | 28 | 23 | -5 |
| 2101-27 | Erzsébetvárosi Csicsergő Óvoda | 42 | 42 | 0 |
|  | **Összesen** | **259** | **247** | **-12** |

Fenti két táblázat adatai alapján elmondható, hogy a gyermeklétszám és a 100%-os térítési díjat fizetők számának visszaesése együttesen okozza a működési bevétel csökkenést a köznevelési ágazatban.

**Közhatalmi bevételek**

A közhatalmi bevételek javasolt előirányzata a 2021. évi 5.935.571 ezer Ft-ról 7.096.437 ezer Ft-ra nőtt (index:119,56%). Ezen a jogcímen az alábbi bevételeket tervezzük:

1. a vagyoni típusú adók: ezen belül az építményadó és a telekadó,
2. a termékek és szolgáltatások adói (az értékesítési és forgalmi adók, egyéb áruhasználati adók): az iparűzési adó és az idegenforgalmi adó,
3. az egyéb közhatalmi bevételek.

A nyilvántartások alapján számított előírások, a becsült adózási hajlandóság és a behajtás várható eredménye határozza meg a tervezhető adóbevételek mértékét. Az építményadó várható teljesítését 1.800.000 ezer Ft-ban, a telekadót változatlan szinten 12.000 ezer Ft-ban tervezzük.

Az idegenforgalmi adóbevétel tendenciája - az elmúlt éveket is figyelembe véve - 2020 márciusáig, illetve a veszélyhelyzet első elrendeléséig emelkedett. A kormányzati intézkedések és a veszélyhelyzet bizonytalan fennállása vagy az esetleges járványügyi készültség fenntartása az idegenforgalmi adó bevételt befolyásoló tényezők. Ezek figyelembevételével és az óvatos tervezési alapelv szem előtt tartásával az idegenforgalmi adó tervezett előirányzata 500.000 ezer Ft (index: 200,00 %).

A Fővárosi Önkormányzat által beszedésre kerülő, az Fmt. alapján az Önkormányzatot osztottan megillető helyi iparűzési adó tervezett bevételét a III. fejezet ismerteti.

Az egyéb közhatalmi bevételek között kell tervezni és elszámolni a felügyeleti díjat, a jegyzői hatáskörben megállapított eljárási bírságokat. A 2022. évre tervezett előirányzat 40.400 ezer Ft. Felügyeleti díjból 12.000 ezer Ft, közlekedési szabályszegési bírságból 15.000 ezer Ft bevételt várunk.

**Felhalmozási bevételek**

Ingatlanok, lakások, valamint nem lakáscélú helyiségek értékesítésének a 2022. évi tervszáma 3.618.760 ezer Ft (index: 318,43 %). A korábbi időszakban kedvezményesen, részletfizetéssel értékesített lakások törlesztő részleteiből 98.000 ezer Ft bevétellel számolunk.

**Önkormányzatok működési célú költségvetési támogatása**

A helyi önkormányzatok központi költségvetési támogatási rendszere a 2022. évben is az önkormányzati feladatellátáshoz igazodó, 2013-ban kialakított feladatalapú támogatási rendszerben történik.

A 2022. évi központi költségvetési törvény alapján Budapest Főváros VII. kerület Erzsébetváros Önkormányzata a helyi önkormányzatok működéséhez és ágazati feladatainak ellátásához mindösszesen 2.539.738 ezer Ft támogatásra jogosult. Az előző költségvetési évhez képest 372.444 ezer Ft-tal több költségvetési támogatást biztosít a központi költségvetés. A megemelt támogatási összeg tartalmazza a települési önkormányzatok által biztosított egyes közszolgáltatásokat érintő 2022. évi béremelésekhez nyújtott támogatásról szóló 8/2022. (I. 17.) Kormányrendeletben foglalt kiegészítő támogatást is, mely összeg fedezetet nyújt a 2022. január 1-jétől a megemelt minimálbér és garantált bérminimum, a pedagógusok és bölcsődei dolgozók megemelt pótléka kifizetéséhez.

A 2021. évben bekövetkezett változás óta a szolidaritási hozzájárulás általános érvénnyel szolgálja a jövedelmi különbségek mérséklését. A 22.000 forint feletti egy lakosra jutó iparűzési adóerő-képességgel rendelkező önkormányzat az egy lakosra jutó iparűzési adóerő-képességétől függő mértékű szolidaritási hozzájárulást teljesít a központi költségvetésnek. A szolidaritási hozzájárulás alapja az önkormányzat iparűzési adóerő-képességet meghatározó adóalapja. A szolidaritási hozzájárulás 960.287 ezer Ft befizetési kötelezettséggel jár (ez 10.617 ezer Ft-tal több a 2021. évi összegnél), teljesítése a nettó finanszírozás keretében történik.

A települési önkormányzatok működéséhez és ágazati feladataihoz kapcsolódó támogatásokra vonatkozó közös szabály, hogy az e jogcímeken nyújtott támogatások 2022. december 31-ig használhatók fel és elsősorban működési célokat szolgálnak. A támogatások felhalmozási bevételként eredeti előirányzatként akkor sem tervezhetők, ha valamely támogatás esetében az elszámolási szabályok lehetővé teszik a felhalmozási kiadások elszámolását, és a felhalmozási kiadások nem veszélyeztethetik a feladatokhoz kapcsolódó működtetési tevékenységeket, a feladat jogszabályokban rögzített paramétereknek megfelelő ellátásához szükséges működési kiadások teljesítését.

A központi költségvetési törvény 2. számú melléklete, valamint a 8/2022. (I. 17.) Kormányrendelet alapján a következő támogatási jogcímeken biztosított előirányzatokat tervezzük:

1. **A települési önkormányzatok működésének általános támogatása** 721.074 ezer Ft. Itt kell tervezni és elszámolni:
2. az önkormányzati hivatal működésének támogatását - az elismert hivatali létszám alapján - 561.784 ezer Ft-ban,
3. a zöldterület-gazdálkodás támogatását 5.426 ezer Ft-ban,
4. a közutak fenntartásának támogatását 13.315 ezer Ft-ban,
5. egyéb önkormányzati feladatok támogatását 140.549 ezer Ft-ban.

Az előző költségvetési évhez képest a települési önkormányzatok általános működésének támogatása jogcímen 6.635 ezer Ft-tal növekszik a támogatás összege.

1. **A települési önkormányzatok egyes köznevelési feladatainak támogatása** 699.609 ezer Ft, amely az alábbi jogcímeken illeti meg az Önkormányzatot:
2. óvodaműködtetési támogatás (90.740 ezer Ft),
3. az óvodában foglalkoztatott pedagógusok átlagbéralapú támogatása (350.509 ezer Ft),
4. kiegészítő támogatás a pedagógusok és a pedagógus szakképzettséggel rendelkező segítők minősítéséből adódó többletkiadásokhoz (33.436 ezer Ft),
5. az óvodában foglalkoztatott pedagógusok nevelő munkáját közvetlenül segítők átlagbéralapú támogatása (224.924 ezer Ft).

Az előző költségvetési évhez viszonyítva 91.118 ezer Ft-tal növekedett a köznevelési támogatások összege. Fenti jogcímek közül egyedül a pedagógusok minősítéséből adódó többletkiadás jogcímen emelkedett a mutatószám (figyelembe vehető létszám), a többi tétel esetében a tervezett mutatószámok csökkentek vagy változatlanul maradtak. A köznevelési jogcímek központi támogatásának növekedését a jogcímekhez tartozó fajlagos összegek (mutatószámhoz tartozó támogatási összeg) megemelése, továbbá a 2022. január 1-jétől a megemelt minimálbér és garantált bérminimum, a pedagógusok megemelt pótlékának kifizetéséhez megállapított kiegészítő támogatás okozza.

1. **A települési önkormányzatok szociális, gyermekjóléti és gyermekétkeztetési feladatainak támogatása** 1.090.544 ezer Ft, a következő jogcímek szerint:
2. egyes szociális és gyermekjóléti feladatok támogatása (221.478 ezer Ft),
3. bölcsőde, mini bölcsőde támogatása (370.369 ezer Ft),
4. a települési önkormányzatok által biztosított egyes szociális szakosított ellátások, valamint a gyermekek átmeneti gondozásával kapcsolatos feladatok támogatása (216.288 ezer Ft),
5. a települési önkormányzatok gyermekétkeztetési feladatainak támogatása (282.409 ezer Ft).

A 2021. évi költségvetési évvel összehasonlítva 274.590 ezer Ft-tal több támogatást biztosít a központi költségvetés. A szociális, gyermekjóléti és gyermekétkeztetési jogcímek közül egyedül a bölcsőde, mini bölcsőde támogatása jogcímen emelkedett a mutatószám (figyelembe vehető létszám), a többi jogcím esetében a tervezett mutatószámok csökkentek vagy változatlanul maradtak. A szociális, gyermekjóléti és gyermekétkeztetési jogcímek központi támogatásának növekedését a jogcímekhez tartozó fajlagos összegek (mutatószámhoz tartozó támogatási összeg) megemelése, továbbá a 2022. január 1-jétől a megemelt minimálbér és garantált bérminimum, a bölcsődei dolgozók megemelt pótléka kifizetéséhez megállapított kiegészítő támogatás okozza.

1. **A települési önkormányzatok kulturális feladatainak támogatása jogcímen**28.511 ezer Ft bevételt tervezünk:

A támogatás összege 102 ezer Ft-tal magasabb a 2021-es költségvetési évben tervezett támogatáshoz képest. A támogatás összegét a kerület lakosságszámának és a támogatási jogcímhez kapcsolódó fajlagos összegnek a szorzata adja. Kerületünk lakosságszáma - az elmúlt évek tendenciáját követve - csökkenést mutat, de a fajlagos összeg központi emelése miatt a támogatás növekszik. A támogatás teljes összege a fővárosi kerületi önkormányzatok közművelődési feladatellátásának finanszírozását szolgálja.

Az előterjesztés 2. számú melléklete részletesen bemutatja a központi támogatások jogcímeit és összegét.

**Egyéb működési célú támogatások bevételei államháztartáson belülről**

Az államháztartáson belülről származó egyéb működési célú támogatás 2022. évi javasolt előirányzata 301.730 ezer Ft (az előző időszak 137,99%-a).

A bevételből 300.000 ezer Ft a Bischitz Johanna Integrált Humán Szolgáltató Központ és a Nemzeti Egészségbiztosítási Alapkezelő között megkötött szerződés alapján az egészségügyi ellátás, továbbá a házi szakápolás szolgáltatás feladatok ellátását biztosítja. Itt tervezzük a szociális ágazat jelzőrendszeres házi segítségnyújtás feladat ellátásának központi támogatását 1.730 ezer Ft összegben.

**Egyéb felhalmozási célú támogatások bevételei államháztartáson belülről**

Egyéb felhalmozási célú támogatások bevételei államháztartáson belülről jogcímen Budapest Főváros Önkormányzatánál elnyert két TÉR-KÖZ Közösségi célú városrehabilitációs program pályázat forrásaként 64.000 ezer Ft, az Energiaközösség létrehozása és működtetése Erzsébetvárosban pályázat forrásaként 5.233 ezer Ft áll rendelkezésre.

A pályázati feladatok tervezett bevételi és kiadási előirányzatait az előterjesztés 4. számú melléklete részletesen bemutatja.

**Felhalmozási célú visszatérítendő támogatások, kölcsönök visszatérülése**

**államháztartáson kívülről**

E jogcímen a társasházak felújításához, gázvezeték felújításához, a társasházak teherhordó épületszerkezeteinek és épületgépészeti rendszereinek rendeltetését gátló javító munkáihoz, egyéb célokra nyújtott kölcsönök, továbbá a munkáltatói kölcsön törlesztéséből befolyó bevételek tervezett előirányzata 111.455 ezer Ft (index: 113,76 %).

A kölcsönök visszatérülését az előterjesztés 3. számú melléklete részletesen bemutatja.

**Finanszírozási bevételek**

A 2022. évi költségvetési rendelet-tervezetben 1.690.836 ezer Ft (index: 62,34 %) költségvetési maradvány, valamint 2.501.064 ezer Ft (index: 250,11 %) lekötött bankbetétek megszüntetéséből várható bevétel igénybevételét tervezzük, amely összegek fedezetül szolgálnak a 2021. évről áthúzódó kötelezettségek, a szolidaritási hozzájárulási adó és egyéb 2022. évi kiadások teljesítéséhez, pályázatok megvalósításához.

A forgatási célú belföldi értékpapírok beváltásának, értékesítésének 4.453.330 ezer Ft-os bevételéből tervezzük finanszírozni a Verseny utca 22-24. szám alatti új épület építésének kiadásait (85,27%-ban).

A költségvetési maradvány és a lekötött bankbetétek tervezett felhasználását a rendelet-tervezet 21. melléklete mutatja be.

**Központi, irányító szervi támogatás**

Az Önkormányzat által ellátott kötelező köznevelési, szociális, egészségügyi és egyéb feladatok, valamint a lakossági igények alapján, az állampolgárok magasabb színvonalon történő ellátását biztosító önként vállalt feladatok végrehajtása részben az önkormányzat irányítása alá tartozó intézményekben történik. Az irányító szervtől kapott működési költségvetési támogatás biztosítja az intézményrendszer működését, a szakmai tevékenységek finanszírozását.

Az Önkormányzat a költségvetési intézmények és a Polgármesteri Hivatal működtetéséhez, szakmai feladataihoz nyújt irányító szervi támogatást, amelynek javasolt előirányzata 2022. évben 6.774.489 ezer Ft (index: 113,59%).

**V.**

**Erzsébetváros Önkormányzata**

**2022. évi javasolt kiadások**

**Működési kiadások**

* + - 1. **Budapest Főváros VII. kerület Erzsébetváros Önkormányzata irányítása alá tartozó költségvetési intézmények** 2022. évre javasolt működési kiadásainak költségvetési főösszege 5.010.998 ezer Ft, amely az előző évhez képest 538.022 ezer Ft-tal (12,03 %-kal) magasabb.

A kiemelt előirányzati rovatokat vizsgálva növekedést **a személyi juttatások és a dologi kiadások rovatokon tervezünk.** A személyi juttatások esetében a változástdöntően a központi (minimálbér és garantált bérminimum emelése) és helyi bérintézkedések (Bischitz Johanna Integrált Humán Szolgáltató Központ részére cafeteria megállapításának támogatása), továbbá a soros előlépések tervbevétele okozzák. A fentiek hatására az intézmények költségvetésében a személyi juttatások előirányzata 469.846 ezer Ft-tal (18,63 %-kal) növekszik.

A munkaadókat terhelő járulékok és szociális hozzájárulási adó előirányzata 15.794 ezer Ft-tal csökken, döntően annak következtében, hogy az adó mértéke 2022. január 1-jétől 15,5 %-ról 13,0 %-ra csökkent. A 2022-es költségvetési évben ezen a jogcímen 460.199 ezer Ft kiadást tervezünk.

A dologi kiadások összege 1.548.099 ezer Ft, ez az összeg az előző évihez képest 83.970 ezer Ft-tal (5,74%) magasabb. Ebből a Bischitz Johanna Integrált Humán Szolgáltató Központ költségvetésében 9.830 ezer Ft, az óvodák költségvetésében 51.295 ezer Ft, az Erzsébetváros Rendészeti Igazgatósága költségvetésében 22.845 ezer Ft többletkiadás került megállapításra.

Az intézményeket vizsgálva megállapítható, hogy a dologi kiadások növekedése a nevelési intézmények költségvetésében a legmagasabb. Az épület és eszköz karbantartási feladatok ellátása a 2022. évben az óvodák saját költségvetésében került megtervezésre, ennek az éves költségvetési kiadási előirányzata ágazati szinten 24.384 ezer Ft. A COVID – 19 vírus okozta világjárvány miatt az elmúlt évben az óvódás gyermekeket nem vitték kirándulni, ezzel kapcsolatos kiadást nem terveztek az óvodák, ezzel szemben a 2022-es költségvetésben 11.100 ezer Ft előirányzat szerepel gyermekprogramok megvalósítására, autóbusz bérlésre.

Az ellátottak pénzbeli juttatása 11.000 ezer Ft előirányzatát az előző költségvetési év szintjén tervezzük.

Az intézmények 2022. évi személyi juttatások, munkaadókat terhelő járulékok és szociális hozzájárulási adó előirányzatainak kialakításánál a 2021. évi korrigált eredeti előirányzatból kiindulva az alábbi tényezőket tartalmazza a javasolt költségvetés:

* a köznevelési intézmények esetében a pedagógusok kerületi minőségi bérpótléka 10.694 ezer Ft, az összeg tartalmazza a munkaadókat terhelő járulékok és szociális hozzájárulási adó összegét is,
* a korábbi évekhez hasonlóan az óvodák és a Bischitz Johanna Integrált Humán Szolgáltató Központ költségvetésében a közalkalmazottak részére havi 30.000 Ft/fő úgynevezett Erzsébetvárosi pótlékot is tartalmaz a javasolt előirányzat,
* a költségvetési törvény 63. § (2) bekezdése alapján járó 2%-os kereset-kiegészítés az előző évhez viszonyítva 1.822 ezer Ft-tal magasabb. A kereset-kiegészítés 26.791 ezer Ft összege a Bischitz Johanna Integrált Humán Szolgáltató Központ költségvetésében került megtervezésre,
* az intézmények vonatkozásában 2022. évben az elmúlt évhez viszonyítva a tervezett jubileumi jutalom összege - a munkaadókat terhelő járulékok és szociális hozzájárulási adó összegeit is figyelembe véve - 23.398 ezer Ft-tal magasabb. A Bischitz Johanna Integrált Humán Szolgáltató Központ esetében 25.435 ezer Ft, a köznevelési intézményeknél 12.908 ezer Ft, az Erzsébetváros Rendészeti Igazgatóságánál 5.789 ezer Ft kifizetése várható,
* a pedagógus végzettségű közalkalmazottak részére havi bruttó 5.000 Ft/fő cafeteria juttatás kerül tervezésre, összesen 8.535 ezer Ft összegben, továbbá az Erzsébetvárosi Nefelejcs Óvodánál 1,0 fő gyógypedagógiai álláshely bővítést tartalmaz a költségvetési rendelettervezet, éves szinten 6.215 ezer Ft-tal,
* a Bischitz Johanna Integrált Humán Szolgáltató Központ költségvetésében új elemként szerepel a cafeteria. Az engedélyezett álláshely mértékéig évi bruttó 130 ezer Ft/munkavállaló összeghatárig. Ennek éves költsége - a járulékokat is figyelembe véve - 56.745 ezer Ft,
* Erzsébetváros Rendészeti Igazgatósága éjszakai munkavégzésre és céljuttatásra 45.200 ezer Ft kifizetését tervezi.

**A Dologi kiadások** előirányzatainak kialakításánál az alábbi főbb tényezőket vettük figyelembe:

* az Önkormányzat irányítása alatt működő költségvetési intézmények esetében a foglalkoztatás-egészségügyi ellátás összege - a megemelt 7 ezer Ft/fő keretösszeggel számolva - 4.484 ezer Ft,
* a vásárolt élelmezés, élelmiszer-beszerzés az előző költségvetési évhez viszonyítva mindösszesen 2.050 ezer Ft-tal emelkedik. A vásárolt élelmezés beszerzési árainak 2021. évközi emelése okozza, hogy a csökkenő ellátotti létszám ellenére növekednek az élelmezéssel kapcsolatos kiadások,
* az óvodák költségvetésében többletigényként a dologi kiadások jogcímen 59.149 ezer Ft került megtervezésre, melyek között szerepel az épület karbantartás éves díja 24.384 ezer Ft, buszbérlés 7.600 ezer Ft, gyermekprogramok 3.500 ezer Ft, továbbképzések és szakmai előadások 7.100 ezer Ft, lomtalanítás 6.000 ezer Ft, fák metszése 2.100 Ft összegben,
* a Bischitz Johanna Integrált Humán Szolgáltató Központnál a dologi kiadások többletigény tervezett összege 82.833 ezer Ft. Ide sorolandó például a COVID - 19 veszélyhelyzettel kapcsolatos kiadások 20.000 ezer Ft, a szociális taxi szolgáltatás rászorulók részére 6.000 ezer Ft, belső ellenőrzés 10.160 ezer Ft, irattározás 5.000 ezer Ft, marketing, weboldal fejlesztés, hirdetés 5.000 ezer Ft összegben**,**
* Erzsébetváros Rendészeti Igazgatósága dologi kiadásainak többletigény tervezett összege 24.640 ezer Ft, ebből nagyobb összeg a Százház utca és Damjanich utca tisztasági festése 6.000 ezer Ft, ügyvédi díj 3.429 ezer Ft, térfigyelő rendszer karbantartás díjemelés 3.810 ezer Ft, gépjárművezetői képzés 1.500 ezer Ft összegben.

**Az önkormányzat irányítása alá tartozó intézmények dologi kiadásainak a fentiekben bemutatott változásait követően a 2022. évi javasolt előirányzata 1.548.099 ezer Ft (index: 105,74%), ebből a vásárolt élelmezés és az élelmezési nyersanyagok beszerzésének összege 584.174 ezer Ft (index: 94,66%).**

* + - 1. A **Polgármesteri Hivatal** 2022. évi javasolt működési költségvetése 2.412.222 ezer Ft, az előző évhez viszonyítva 352.973 ezer Ft (17,14%) növekedést mutat. A növekedés összegéből 124.746 ezer Ft az országgyűlési választás, a népszavazás és az időközi képviselő választás lebonyolítása érdekében tervezett kiadás.

A költségvetésben tervezett létszám-előirányzat a tavalyi 190,0 főről 195,0 főre nő, ezzel összhangban emelkednek a személyi juttatások is. A rendelettervezet a 2021. évi 52.000 Ft,- illetményalappal szemben a 2022. évben 60.000 Ft,- illetményalappal számol. A munkaadókat terhelő járulékok és szociális hozzájárulási adó összege a fenti változások ellenére csak 1,52 %-kal növekszik, mivel az adó mértéke 2022. év elejétől 15,5 %-ról 13,0 %-ra mérséklődött.

A dologi kiadások előirányzatánál a növekedés nagyrészt a választásokkal és népszavazással kapcsolatos. A hivatal állandó feladatainak ellátására fordítható keretösszeg mindössze 2.761 ezer Ft-tal emelkedett.

A működési kiadásokon belül: a személyi juttatások előirányzata 1.651.490 ezer Ft, a munkaadókat terhelő járulékok és szociális hozzájárulási adó 245.021 ezer Ft, a dologi kiadások előirányzata 515.711 ezer Ft.

* + - 1. **Erzsébetváros Önkormányzata** 2022. évre javasolt dologi kiadások előirányzata 6.114.237 ezer Ft (index: 101,63%), 98.339 ezer Ft-tal több a 2021. évinél. A növekedés nagyságrendje elmarad az áremelkedések mértékétől. Egyes önként vállalt feladatok mérséklésre, törlésre kerültek. A kötelező feladatok esetében takarékosan kerültek megállapításra a felhasználható összegek.

**A kiemelt fontosságú területek közül a parkosítás feladatra** javasolt előirányzat 289.059 ezer Ft (index:137,54%). A forrás biztosítja a zöldterületek ápolását, karbantartását, továbbá a kerület egészében - az arra alkalmas területeken - növényzet telepítését.

**Nagy hangsúllyal szerepel a költségvetésben a környezet-egészségügyi feladat, vagyis a közterületek, az utcák, terek takarítási feladata.** A javasolt előirányzat 679.959 ezer Ft (index: 98,69%), amely fedezetet nyújt a közterületek takarításán túl a mobil és közterületi illemhelyek üzemeltetéséhez, hulladékgyűjtő konténerek beszerzéséhez, graffiti mentesítéshez és a kutyafuttatók karbantartásához is.

**Vagyongazdálkodási és vagyonhasznosítási területen**

* lakások és helyiségek bérbeadásának, értékesítésének feladataira 584.339 ezer Ft-ot,
* piacok üzemeltetésére 227.502 ezer Ft-ot,
* önkormányzati épületek, lakások, helyiségek kezelésére, üzemeltetésére 754.856 ezer Ft-ot,
* önkormányzati tulajdonú lakások és helyiségek közös költségére 660.000 ezer Ft-ot,
* parkolás üzemeltetési feladatokra a rendszer működtetéséhez, valamint Budapest Főváros Önkormányzatával történő elszámoláshoz 1.001.158 ezer Ft-ot tervezünk.

Az önkormányzat elkötelezett a környezet- és természetvédelem területén. A **Környezet- és természetvédelmi feladatok** cím 2022. évi javasolt kiadási előirányzata 44.713 ezer Ft (index: 159,56%). Itt tervezzük többek között az elektromos töltőállomások üzemeltetését, veszélyes hulladékok gyűjtését, zöld rendezvények szervezését, környezeti nevelés programot, kerékpározás és közösségi autóhasználat népszerűsítését.

Erzsébetváros Önkormányzata továbbra is segíti **a közoktatási intézmények tanulóit.** Az óvodás- és iskoláskorú gyermekek részére óvodás és tanszer csomag segíti a családi kiadások enyhítését.

A közművelődési feladatokat ellátó nonprofit gazdasági társaság működési kiadásaira, programok szervezésére 320.058 ezer Ft előirányzat szerepel a rendelettervezetben.

Erzsébetváros Önkormányzata az elmúlt évtizedek gyakorlata alapján az egyes szociális, gyermekvédelmi jellegű feladatok működtetését alapítványokkal, karitatív szervezetekkel megkötött ellátási szerződések alapján biztosítja. A 2022. évi feladatellátás érdekében 27.324 ezer Ft előirányzatot javasolunk:

* Fehér Kereszt Baráti Kör Kiemelten Közhasznú Egyesület, helyettes szülői szolgáltatás,
* Küldetés Egyesület, fogyatékos személyek nappali ellátása,
* Menhely Alapítvány, utcai szociális munka,
* Golgota Keresztény Gyülekezet, nappali melegedő feladatok ellátása, továbbá a hideg időjárás miatt kialakult krízishelyzet kezelése,
* Magyar Vöröskereszt, Családok Átmeneti Otthona,
* Lámpás’92 Közhasznú Alapítvány, Családok Átmeneti Otthona.

Különféle rendezvények lebonyolítására, stratégiai feladatokra, lakossági tájékoztatásra, társadalmi párbeszéd projektre 193.100 ezer Ft előirányzatot tartalmaz az előterjesztés.

Erzsébetváros Önkormányzata tradicionális önkormányzati feladatait tételesen a következő mellékletek mutatják be:

* a rendelettervezet 7. melléklete - Városüzemeltetési feladatok,
* a rendelettervezet 9. melléklete - Vagyongazdálkodási feladatok,
* a rendelettervezet 10. melléklete - Vagyonhasznosítási feladatok,
* a rendelettervezet 11. melléklete - Ellátottak pénzbeli juttatásai - szociális támogatások, ellátások,
* a rendelettervezet 12. melléklete - Oktatási, közművelődési és egyéb feladatok,
* a rendelettervezet 13. melléklete - Rendezvények, stratégiai feladatok.

**Egyéb működési célú támogatások államháztartáson kívülre,**

**működési célú visszatérítendő támogatások, kölcsönök nyújtása államháztartáson kívülre**

Az egyéb működési célú támogatások államháztartáson kívülre 2022. évi tervezett előirányzata 222.115 ezer Ft (index: 381,67%). Itt tervezzük a társasházak növényesítési pályázata, a „Tiszta utca, rendes ház” pályázat és az Erzsébetváros Kertje pályázatok kiadásait 10.128 ezer Ft-ban. Az Erzsébetvárosi Ifjú, Idős, Nagykorú Polgár köszöntése címen tervezett kiadási előirányzat 40.000 ezer Ft, a kapcsolódó járulékok kiadása 13.216 ezer Ft. Különböző kulturális szervezetek és kulturális programok támogatására 86.600 ezer Ft kiadást tervezünk. Karitatív szervezetekkel megkötött ellátási szerződésekre és egyedi támogatásokra a 2022. évi feladatellátás érdekében 10.690 ezer Ft előirányzatot javasolunk.

Az oktatási, közművelődési és egyéb feladatok jogcímen tervezzük 7.210 ezer Ft összeggel a közművelődési és kulturális megállapodások kiadásait a Bihari János Kulturális Egyesület és a Bethlen téri Színház (a költségvetési törvény alapján a kiemelt minősítésű színházművészeti szervezetek művészeti, valamint létesítmény-gazdálkodási célú működési támogatása) támogatása céljából. Iskolai alapítványok programtámogatására 15.000 ezer Ft-ot, felzárkóztató programra a kerületi általános iskolás gyermekek számára 8.000 ezer Ft-ot tervezünk felhasználni.

A kerületi sportfeladatok között 3.500 ezer Ft összegben szerepel a kerületi diáksport, valamint 1.500 ezer Ft összegben a parasportolók támogatásának lehetősége.

2020. évben indult **a Karinthy Frigyes Ösztöndíj,** amelyre rendelet alapján a kerületben lakó középiskolás diákok nyújthatnak be pályázatot. A tervezett keretösszeg 7.000 ezer Ft.

2022-ben indul a fiatalok tanórán kívüli sport és művészeti foglalkozásainak támogatása 3.000 ezer Ft összeggel.

A egyéb működési célú támogatások államháztartáson kívülre kiadásokat a rendelettervezet 14. melléklete részletesen bemutatja.

A további működési támogatások előirányzatainak felhasználásáról a Képviselő-testület felhatalmazása alapján a Művelődési, Kulturális és Szociális Bizottság hozza meg a döntést. Így például civil szervezetek és egyházak támogatása, nemzetiségi önkormányzatok kulturális kerete, irodalmi ösztöndíj, a táboroztatás, családok üdülésének támogatása előirányzatai a „7302 Központilag kezelt közművelődési és egészségügyi pályázatok és feladatok”, valamint a „7303 Központilag kezelt gyermekeket, családokat támogató pályázatok” céltartalék címen szerepelnek 47.100 ezer Ft összegben.

Az önkormányzat tulajdonában álló gazdasági társaságok részére az „Energiaközösség létrehozása és működtetése Erzsébetvárosban” pályázat működési célú feladatainak megvalósítása érdekében a Képviselő-testület 783/2021. (XII. 15.) számú határozata alapján 16.480 ezer Ft vissza nem térítendő támogatást, továbbá **9.940 ezer Ft visszatérítendő támogatást** tervezünk.

**Egyéb működési célú támogatások államháztartáson belülre**

A rendelettervezet az e rovaton elszámolandó 2022. évi feladatokra 60.000 ezer Ft keretet tartalmaz:

1. Erzsébetváros Önkormányzata és a IX. kerületi Önkormányzat közötti szerződés alapján biztosítjuk a gyermekek átmeneti otthona feladat ellátását. A javasolt kiadási előirányzat 2.000 ezer Ft,
2. a Budapesti Rendőr-főkapitányság részére a térfigyelő-rendszer működtetésével, a járőrszolgálat biztosításával összefüggő támogatás összesen 56.500 ezer Ft,
3. a BURSA Hungarica Felsőoktatási Ösztöndíj támogatására 1.500 ezer Ft kiadással számolunk.

Az egyéb működési célú támogatások államháztartáson belülre kiadások tételes felsorolását a rendelettervezet 15. melléklete mutatja be.

**Egyéb felhalmozási célú támogatások államháztartáson kívülre,**

**felhalmozási célú visszatérítendő támogatások, kölcsönök nyújtása államháztartáson kívülre**

A társasházak részére nyújtandó felhalmozási célú visszatérítendő támogatások, kölcsönök nyújtása államháztartáson kívülre címeken javasolt előirányzat 215.713 ezer Ft. Ide tartoznak a 2020. és 2021. évek bizottsági döntései alapján nyújtandó általános felújítási, társasházak teherhordó épületszerkezeteinek és épületgépészeti rendszereinek rendeltetését gátló javító munkái, a gázvezeték felújítási munkák támogatásai, továbbá a lakosság részére nyújtandó nyílászáró pályázati támogatások és a célbefizetések.

A társasházak részére nyújtandó felhalmozási célú visszatérítendő támogatások, kölcsönök nyújtása államháztartáson kívülre 215.713 ezer Ft-os előirányzatából a felhalmozási célú támogatások, vissza nem térítendő támogatások összege 28.223 ezer Ft, az alábbi megbontás szerint:

1. nyílászáró-csere pályázati támogatás

magánszemélyek részére 2020. év 1.255 ezer Ft,

1. társasházak teherhordó épületszerkezeteinek

és épületgépészeti rendszereinek rendeltetését

gátló javító munkái felújítási pályázata 2020-2021. év 26.108 ezer Ft,

1. társasházak teherhordó épületszerkezeteinek és

épületgépészeti rendszereinek rendeltetését gátló

javító munkái gázvezeték felújítási pályázata 2021. év 800 ezer Ft,

1. rendkívüli társasházi események támogatása 60 ezer Ft.

A felhalmozási célú visszatérítendő támogatások, kölcsönök nyújtása államháztartáson kívülre 2022. évi javasolt előirányzata 152.490 ezer Ft,

1. általános társasház felújítási pályázat 2020. év 40.111 ezer Ft,
2. általános társasház felújítási pályázat 2021. év 70.565 ezer Ft,
3. társasházak teherhordó épületszerkezeteinek és

épületgépészeti rendszereinek rendeltetését gátló

javító munkáinak felújítási pályázata 2020-2021. év 39.164 ezer Ft,

1. társasházak teherhordó épületszerkezeteinek és

épületgépészeti rendszereinek rendeltetését gátló

javító munkái gázvezeték felújítási pályázata 2021. év 1.200 ezer Ft,

1. rendkívüli társasházi események 1.450 ezer Ft.

A Társasházak rendes gazdálkodási körét meghaladó kiadások (a közös tulajdonban lévő épület, épületrész bővítésével, átalakításával vagy közös tulajdonba kerülő új épület, épületrész, illetőleg épület-berendezés létesítésével járó kiadások), vagyis a célbefizetések teljesítéséhez szükséges fedezet 2022. évi javasolt előirányzata 35.000 ezer Ft.

Kapufigyelő rendszer kialakításának támogatására 369 ezer Ft-ot, fiatalok egyéni közlekedésének támogatására - kerékpár, roller beszerzés céljából - 1.250 ezer Ft-ot tervezünk.

A felsorolt jogcímeken túl, további 22.000 ezer Ft-ot tervezünk a dolgozói lakás vásárláshoz, építéshez támogatás és kölcsön nyújtása jogcímen.

Az önkormányzat tulajdonában álló gazdasági társaságok részére az „Energiaközösség létrehozása és működtetése Erzsébetvárosban” pályázat felhalmozási célú feladatainak megvalósítása érdekében a Képviselő-testület 783/2021. (XII. 15.) számú határozata alapján 46.338 ezer Ft vissza nem térítendő támogatást, továbbá 154.002 ezer Ft visszatérítendő támogatást tervezünk.

A rendelettervezet 16. melléklete feladatonként tartalmazza a javasolt előirányzatokat.

**Egyéb felhalmozási célú támogatások államháztartáson belülre**

Az egyéb felhalmozási célú támogatások államháztartáson belülre rovat javasolt előirányzata 1.000 ezer Ft, amely benyújtott igény alapján a Budapesti Rendőr-főkapitányság anyagi-technikai jellegű fejlesztéseihez biztosít támogatást.

A rendelettervezet 16. melléklete tartalmazza a javasolt előirányzatot.

**Ellátottak pénzbeli juttatásai**

Az Önkormányzat által folyósított szociális támogatások, ellátások 2022. évi tervezett előirányzata 128.100 ezer Ft (index: 98,46%). Ebből a rendszeres szociális pénzbeli ellátásokra 44.000 ezer Ft, az eseti pénzbeli szociális ellátásokra 84.100 ezer Ft keret áll rendelkezésre. Az előirányzatok aránya, mértéke a tapasztalati adatok alapján változik.

Az ellátási rendszer átalakítását követően a Szoctv. 48. §-a alapján fizetendő köztemetés (tervezett kifizetés 22.000 ezer Ft) jogcímen kívül valamennyi ellátás az Önkormányzat helyi rendelete alapján, az abban meghatározott jogcímeken és feltételek fennállása esetén juttatható települési támogatás.

Új elem a rendelet-tervezetben a szemüveg vásárlási támogatás, melynek tervezett keretösszege 3.000 ezer Ft.

Változatlanul tervezzük a szünidei gyermekétkeztetést, a szünidei napközis tábort, a táborozási támogatást 13.500 ezer Ft összegben. Az egyéb szociális ellátások keretében folytatódik a jelzőrendszeres házi segítségnyújtás 1.730 ezer Ft, valamint a babaváró program 6.500 ezer Ft összegben.

A szociális támogatások, különféle ellátások, egyéb szociális feladatok részletezését a rendelettervezet 11. melléklete mutatja be.

**Felújítások**

Erzsébetváros Önkormányzata 2022. évi javasolt felújítási előirányzata 3.008.940 ezer Ft. Az előző évhez viszonyítva 54,72%-kal növekszik az e feladatokra rendelkezésre álló keret. A tervezett felújítási kiadásokat a költségvetés kiadási főösszegéhez viszonyítva, az arány 9,06 %. A rendelet-tervezetben szerepeltetett feladatok megoszlása a következő:

1. költségvetési szervek felújítása 81.510 ezer Ft,
2. önkormányzati tulajdonú társasházak,

lakások és helyiségek felújítása 1.211.349 ezer Ft,

1. pályázatok felújítási feladatai 873.914 ezer Ft,
2. egyéb felújítási feladatok 842.167 ezer Ft.

A költségvetési szervek felújításai körében:

* a Bischitz Johanna Integrált Humán Szolgáltató Központnál – Nyár utca 7. szám alatt 2 iroda penészmentesítése, a Csengery utca 25. régi műtőhelyiség és fogászati röntgen felújítása, valamint a Wesselényi utca 71-ben a vizesblokk felújítása összesen 3.500 ezer Ft,
* az Erzsébetvárosi Bóbita Óvodában járólapok cseréjének, vizesblokk és villanyhálózat felújításának az előirányzata 7.100 ezer Ft,
* Az Erzsébetvárosi Nefelejcs Óvodában csoportszobák, mosdók, gyermeköltözők burkolása, vizesblokkok felújítása, lámpa, konnektor, kapcsoló csere előirányzata 10.000 ezer Ft, játszóudvar felújításának előirányzata 5.000 ezer Ft,
* Az Erzsébetvárosi Brunszvik Teréz Óvodában járólapok cseréjének előirányzata 2.000 ezer Ft,
* az Erzsébetvárosi Csicsergő Óvodában udvari gyermek vizesblokk felújításának előirányzata 500 ezer Ft,
* a Polgármesteri Hivatal felújítási előirányzata összesen 51.910 ezer Ft, ebből a víz, csatorna, csapadékvíz fel-, leszálló vezetékek cseréje 25.000 ezer Ft.

Az Önkormányzati felújítási feladatok között szerepelnek:

* a 2021. évben megkezdett kéményfelújítások tárgyévi előirányzata 85.815 ezer Ft összegben,
* 2021-ben induló 15 db lakás rendeltetésszerű lakhatásra való alkalmassá tétele 233.392 ezer Ft összegben,
* a 2022. évben induló lakásfelújítások előirányzata 200.000 ezer Ft összegben,
* a Nefelejcs utca 63. szám alatti épület átalakítási, felújítási munkáinak tervezése, kivetelezése 374.650 ezer Ft összegben,
* a Klauzál tér felújítása 514.097 ezer Ft összegben,
* 100%-ban önkormányzati tulajdonú társasházak felújítása 65.000 ezer Ft összegben,
* a Murányi utca 13. szám alatti telephely felújítását 51.580 ezer Ft összegben,
* a Nefelejcs utca 39. szám alatti épület felújítását 60.000 ezer Ft összegben,
* a Rózsák terén illemhely felújítását 50.000 ezer Ft összegben.

Tervezzük továbbá önkormányzati helyiségek felújítását, az önkormányzat gazdasági társaságai telephelyeinek felújítását, üdülők, kutyafuttatók, játszóterek, öntözőrendszerek felújítását is.

A pályázatok felújítási feladatai között szerepel:

* VEKOP 6.2.1-15-2016-00004 pályázat Verseny utcai Veszélyeztetett tömb szociális célú rehabilitációja, Verseny utca 22-24. szám alatti ingatlan felújítása 362.271 ezer Ft,
* VEKOP 6.2.1-15-2016-00003 pályázat Csányi utcai Krízis tömb szociális célú rehabilitációja, Csányi utca 4. és 8. szám alatti ingatlanok felújítása 509.147 ezer Ft,
* TÉR KÖZ pályázat „B” Közösségi célú városrehabilitációs program Erzsébetvárosi Kerületfejlesztési Pont felújítása 2.496 ezer Ft összegben.

A felújítások tételes felsorolását a rendelettervezet 17. melléklete tartalmazza.

**Beruházások**

Erzsébetváros Önkormányzata 2022. évi javasolt beruházási előirányzata 4.457.212 ezer Ft, amely a költségvetés kiadási főösszegét tekintve, annak 13,42%-a. Beruházási célok szerint csoportosítva, a következő feladatokat tervezzük:

1. intézményi beruházások 146.501 ezer Ft,
2. Polgármesteri Hivatal beruházásai 126.205 ezer Ft,
3. Önkormányzati beruházások 3.564.052 ezer Ft,
4. pályázatok beruházási feladatai 620.454 ezer Ft.

**Az intézményi beruházások** különféle berendezési tárgyak, orvostechnikai eszközök, szolgálati gépjárművek, informatikai eszközök, tornaeszközök, egyéb kis értékű tárgyi eszközök beszerzésére, pótlására, továbbá az épületekben kisebb fejlesztésekre vonatkoznak.

Az intézmények beruházási feladataira

* a Bischitz Johanna Integrált Humán Szolgáltató Központ 51.031 ezer Ft,
* az Erzsébetvárosi Kópévár Óvoda 17.740 ezer Ft,
* az Erzsébetvárosi Nefelejcs Óvoda 4.700 ezer Ft,
* az Erzsébetvárosi Brunszvik Teréz Óvoda 1.530 ezer Ft,
* az Erzsébetvárosi Bóbita Óvoda 9.944 ezer Ft,
* az Erzsébetvárosi Magonc Óvoda 6.750 ezer Ft,
* az Erzsébetvárosi Dob Óvoda 19.011 ezer Ft,
* az Erzsébetvárosi Csicsergő Óvoda 10.370 ezer Ft,
* az Erzsébetváros Rendészeti Igazgatósága 25.425 ezer Ft

előirányzat áll rendelkezésre.

**A Polgármesteri Hivatal beruházásai** között munkaállomások beszerzése, informatikai hálózatfejlesztés, ASP-vel kapcsolatos fejlesztés és GDPR adatvédelem, házasságkötő terem bútorbeszerzése, ELO program fejlesztése, licencek beszerzése, villámvédelmi rendszer kiépítése, telefonkészülékek, műszaki cikkek, ledes fényforrások, leheletvédő plexifalak beszerzése feladatok szerepelnek.

**Az önkormányzati beruházások** 3.564.052 ezer Ft-os előirányzatából a legnagyobb tétel a Verseny utca 22-24. szám alatti új épület építésének 3.050.248 ezer Ft-os összege. A beruházás becsült bekerülési értéke - tervezési kiadások nélkül - 5.222.758 ezer Ft. A 2022. évi költségvetési tervezet a kivitelezésre 3.000.000 ezer Ft, a 2021-ben megkezdett tervezési feladatok idei évre áthúzódó kiadásaira 50.248 ezer Ft előirányzatot tartalmaz. A tartalékok között került megtervezésre a kivitelezés fedezetére további 1.453.330 ezer Ft. A kivitelezés befejezéséhez szükséges további 769.428 ezer Ft fedezetet az ezévi költségvetési rendelettervezet nem tartalmazza, ezt a jövőben kell megteremteni.

Az önkormányzati beruházások további 513.804 ezer Ft-os előirányzat tervezete magába foglalja a környezet egészségügyi feladatok (189.258 ezer Ft), a közművelődési feladatok (5.740 ezer Ft), a piacüzemeltetési feladatok (8.325 ezer Ft), a vagyongazdálkodási feladatok (100.256 ezer Ft) beruházási igényét, valamint térfigyelő rendszereszközök és térfigyelő kamerák beszerzését (133.533 ezer Ft), Király utca humanizálását (22.987 ezer Ft), öntözőrendszerek kiépítését (16.300 ezer Ft), planténerek beszerzését (17.320 ezer Ft), valamint egyéb beszerzéseket (20.085 ezer Ft).

A pályázatok beruházási feladatai között szerepel:

* VEKOP 6.2.1-15-2016-00004 pályázat Verseny utcai Veszélyeztetett tömb szociális célú rehabilitációja 239.572 ezer Ft,
* VEKOP 6.2.1-15-2016-00003 pályázat Csányi utcai Krízis tömb szociális célú rehabilitációja 249.777 ezer Ft,
* LIFE in Runoff című LIFE20 CCA/HU/001774 5.328 ezer Ft,
* TÉR KÖZ pályázat „B” Közösségi célú városrehabilitációs program Kisdiófa Közösségi Kert ökologikus szemléletű fejlesztése 60.038 ezer Ft,
* TÉR KÖZ pályázat „B” Közösségi célú városrehabilitációs program Erzsébetvárosi Kerületfejlesztési Pont kialakítása 52.816 ezer Ft,
* Energiaközösség létrehozása és működtetése Erzsébetvárosban (2020-3.1.4-ZFR-EKM) 12.923 ezer Ft összegben.

A felújítások, beruházások tervezett feladatai az egyes áthúzódó tételeket is tartalmazzák.

A tervezett pályázati beruházásokat az előterjesztés VII. fejezete részletesen ismerteti. A beruházások tételes felsorolását a rendelettervezet 18. melléklete mutatja be.

**Az egyes felújítási és beruházási feladatok indítását megelőzően minden esetben szükséges vizsgálni, hogy az önkormányzat pénzügyi helyzete lehetővé teszi-e az adott feladat végrehajtását, az ütemterv szerinti időben a tervezett kifizetések teljesítését.** Amennyiben a tervezett bevételek - főleg az ingatlanok értékesítéséből tervezett 3.716.760 ezer Ft bevétel - teljesítése nem látszik teljes egészében végrehajthatónak, újra kell gondolni a felújítások, beruházások megvalósítását, azok időbeli ütemezését, következő évre vagy évekre történő halasztását.

**Irányító szervi támogatás folyósítása**

E jogcímen kell megtervezni a IV. fejezetben bemutatott, az önkormányzat irányítása alatt álló intézmények és a Polgármesteri Hivatal költségvetési támogatását, amely az intézményeknél bevételként, Erzsébetváros Önkormányzatánál kiadásként jelenik meg. A javasolt előirányzat 2022. évben 6.774.489 ezer Ft. A személyi juttatások és a munkaadókat terhelő járulékok és a szociális hozzájárulási adó finanszírozása - a költségvetési szerveknél elvégzett hóközi számfejtések kivételével - a Magyar Államkincstár közreműködésével a nettó finanszírozás rendszerében történik. A dologi kiadások finanszírozása ütemterv szerint havonta valósul meg. A felújítási, beruházási feladatok fedezetét változatlanul teljesítés-arányosan biztosítja az Önkormányzat.

**Tartalékok**

Az általános tartalék előirányzata 200.000 ezer Ft, amely vis maior esetén biztosít fedezetet. Felhasználására a rendelettervezet 12. § (2) bekezdése a polgármester részére javasol Képviselő-testületi felhatalmazást. Polgármesteri hatáskörbe tartoznak a rendelettervezet 12. § (3) bekezdése alapján a „7200” címen javasolt céljellegű előirányzatok: a működési előirányzat 226.054 ezer Ft, a felhalmozási előirányzat 966.577 ezer Ft. Itt tervezzük többek között a pályázati lehetőségek kihasználását biztosító önrészt 163.165 ezer Ft-ban, a rendkívüli önkormányzati kiadások keretét 57.500 ezer Ft-ban, a közösségi költségvetési keretet 60.000 ezer Ft-ban, a rendkívüli káresemények keretét szintén 60.000 ezer Ft-ban, valamint a koronavírus világjárvány miatti veszélyhelyzeti tartalékot 478.412 ezer Ft-ban.

A „7300 Bizottságokra átruházott felhasználási jogkörű céltartalékok” között szerepelnek azok a pályázati és egyéb támogatási előirányzatok, amelyek célja, rendeltetése már meghatározásra került, de a kedvezményezettek köre és az egyedi támogatások mértéke kizárólag a döntés, az eredményhirdetés után válik ismertté. A céltartalék előirányzatok működési kerete 52.100 ezer Ft, a felhalmozási keret 273.000 ezer Ft.

A céltartalékok egy része felett a rendelkezés jogosultságát a Képviselő-testület a polgármesterre, illetve az átcsoportosítás tekintetében a javaslat tétel jogát a rendelet-tervezet 13. és 14. §-ai alapján a bizottságokra ruházza át. A tartalékok feletti rendelkezési jogot a rendelet-tervezet normaszövege részletesen tartalmazza.

**Pályázatok többéves feladatait** a Tartalék előirányzatok között, a „7502 Pályázatok több éves előirányzatai” címen tervezzük, 1.490.165 ezer Ft fedezet áll rendelkezésre a Verseny utca 22-24. szám alatti új épület építésére, valamint a LIFE in Runoff pályázat felhalmozási feladataira.

A költségvetési rendelettervezet 19. melléklete tartalmazza a javasolt tartalék előirányzatokat.

**VI.**

**Erzsébetváros Önkormányzata előirányzat-felhasználási terve, a**

**többéves kihatással járó döntések, a közvetett támogatások, valamint**

**az Áht. 29/A. § szerinti keretszámok**

1) Az Áht. 24. § (4) bekezdés a) pontja alapján az Önkormányzat **2022. évi várható bevételi és kiadási előirányzatainak felhasználási tervét** a rendelettervezet 22. melléklete tartalmazza. A költségvetési rendelet-tervezet alapján a működési, felhalmozási és finanszírozási bevételekből fedezett önkormányzati feladatok ellátása folyamatosan, a teljes költségvetési évben biztosított.

2) Az Áht. 24. § (4) bekezdés b) pontja alapján be kell mutatni **az önkormányzat többéves kihatással járó döntései számszerűsítését évenkénti bontásban és összesítve.** Az adatokat a rendelettervezet 24. melléklete tartalmazza. Elkülönítve szerepel az Önkormányzat és intézményei, továbbá a Polgármesteri Hivatal kötelezettségvállalása.

3) Az Áht. 24. § (4) bekezdés c) pontja alapján kell bemutatni a **közvetett támogatásokat**. A jogszabályi előírásnak eleget téve, a közvetett támogatások a következők:

1. ellátottak térítési díja címen a bölcsődei ellátottak, a szociális étkeztetés és a házi segítségnyújtás ellátások önkormányzati döntésen alapuló kedvezményének hatását mutatjuk be,
2. a rendelettervezet 23. mellékletének 4-5. sorai tartalmazzák az önkormányzat rendeletében biztosított helyi adó kedvezmények (garázs, gépjárműtároló és pinceszinten elhelyezkedő helyiségek) várható összegét,
3. a helyiségek hasznosításából származó bevételből nyújtott kedvezmény, mentesség az önkormányzat vonatkozó rendeleteiben meghatározott körben és mérték szerint vehető igénybe. A díjak beszedése, a kedvezmények alkalmazása az önkormányzati vagyon hasznosításával megbízott gazdasági társaságok feladata,

1. a rendelettervezet 23. mellékletének 7-19. sorai mutatják be az egyéb kedvezmények között a térítésmentesen biztosított Erzsébetváros Újság, az elektromos töltőállomások használata, a szünidei napközis tábor kapcsán és egyéb programok szervezése, egyéb juttatások kapcsán nyújtott kedvezményeket.

4)Az Áht. 29/A. §-a szerint: „A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

1. a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és
2. a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek

a költségvetési évet követő három évre várható összegét.”

A Gst. fenti előírása és az Áht. 24. § (4) bekezdés d) pontjában foglaltak alapján az előterjesztés határozati javaslatának melléklete tartalmazza a szükséges adatokat. A melléklet alapján megállapítható, hogy Erzsébetváros Önkormányzatának a korábbi időszakban nem keletkezett hitel, kölcsön állománya, továbbá a 2022. évi költségvetésben sem tervezi hitel felvételét, így nem terheli adósságszolgálati kötelezettség.

**VII.**

**Tájékoztató Budapest Főváros VII. kerület Erzsébetváros Önkormányzata**

**2022. évi költségvetésében tervezett pályázatokról**

1. **Az Európai Unió és Magyarország költségvetése által társfinanszírozott, a Támogató által befejezetté nyilvánított projektek**
   1. **KEHOP-5.2.9 Pályázatos épületenergetikai felhívás a közép-magyarországi régió települési önkormányzatai számára**

**Épületenergetikai felújítások Budapest Főváros VII. ker. Erzsébetváros intézményein a KEHOP-5.2.9-16 pályázati konstrukció keretében (azonosítószáma: KEHOP-5.2.9-16-2016-00032)**

A Dózsa György út 46. szám alatti Bischitz Johanna Integrált Humán Szolgáltató Központ Idősek Bentlakásos Otthona és Átmeneti Gondozóháza és az Alsó erdősor 14-16. szám alatti Alsóerdősori Bárdos Lajos Általános Iskola és Gimnázium épületének épületenergetikai korszerűsítésére 166.215 ezer Ft vissza nem térítendő támogatást nyert el az Önkormányzat.

A Dózsa György úti épületen külső homlokzati hőszigetelés és a lapostetővel fedett épületrészek felújítása, az Alsó erdősori iskolaépületen külső homlokzati hőszigetelés, lapostető felújítása, valamint az utoljára elkészült épületrész tetőszerkezetének hőszigetelése, fedésének felújítása és a tetőablakok cseréje valósult meg, továbbá mind a két intézményen napelemes rendszer került kiépítésre.

A 200 millió  forintot meghaladó összköltségű projekt megvalósult, a záró kifizetési igénylés és záró beszámoló 2020. június 19. napján elfogadásra került.

A projekt megvalósítás befejezésétől számított 5 évig a támogatás visszafizetésének terhe mellett meg kell felelni az 1303/2013/EU Rendelet 71. Cikkében foglaltaknak.

A projekt 1. fenntartási évéhez kapcsolódó 1. számú fenntartási jelentés 2021. augusztus 9. napján elfogadásra került a Program Irányító Hatóság részéről.

* 1. **Közép-Magyarországi Operatív Program**

**Szociális alapszolgáltatások és gyermekjóléti alapellátások infrastrukturális fejlesztése (KMOP-4.5.2-11)**

**Esély a szülőknek, lehetőség a gyermekeknek (KMOP-4.5.2-11-2012-0034)**

A Nemzeti Fejlesztési Ügynökség által kiírt pályázat célja a gyermekek napközbeni ellátását szolgáló bölcsődék infrastrukturális feltételeinek javítása, a bölcsődei szolgáltatások fejlesztése, és új férőhelyek létesítése.

A projekt tartalma a Városligeti fasor 39-41. szám alatti bölcsőde 25 %-os kapacitás bővítése és korszerűsítése, négy új munkatárs alkalmazásával. A földszinti terekre koncentráló átalakítás során a bölcsőde 377 négyzetméterrel növekedett, két csoportszobával, azaz egy teljes értékű gondozási-nevelési egységgel bővült.

Igényelt támogatás 150.000 ezer Ft, az önerő mértéke 16.667 ezer Ft, a projekt elszámolható összköltsége 166.667 ezer Ft volt.

A közbeszerzési eljárás alapján megkötött építési szerződésben a pályázatban vállalt kivitelezés költsége jelentősen meghaladta a projekt előkészítése során tervezett összeget. Erre tekintettel a támogatástartalom 15 %-os mértékű növelésére vonatkozóan támogatási szerződés módosítási kérelem került benyújtásra, melyre a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló *4/2011. (I.28.) Korm. rendelet 61. és 61/A §-a* alapján nyílt lehetőség. A támogató a támogatási szerződés módosítási kérelmet jóváhagyta, így a projekt elszámolható tervezett összköltsége 191.667 ezer Ft-ra, a támogatás összege 172.500 ezer Ft-ra emelkedett.

A projekt megvalósítási időszakának kezdő időpontja: 2013. október 17., a projekt fizikai befejezésének napja: 2014. június 14., a projekt megvalósulásának napja: 2014. július 11. volt. A projektet 5 éves fenntartási kötelezettség terheli, mely 2020. július. 16. napjáig tartott. A záró fenntartási jelentés 2021. március 23. napján elfogadásra került a közreműködő szervezet által, azonban a projekt még nem került lezárásra.

1. **Megvalósítás alatt álló az Európai Unió és Magyarország költségvetése által társfinanszírozott projektek**
   1. **KEHOP-1.2.1. kódszámú „Helyi klímastratégiák kidolgozása, valamint klímatudatosságot erősítő szemléletformálás” (azonosítószáma: KEHOP-1.2.1-18-2019-00252)**

Erzsébetváros Önkormányzata a „Klímastratégia kidolgozása és klímatudatosságot erősítő szemléletformálás Erzsébetvárosban” című projektjére 20 millió Ft támogatást nyert a Környezeti és Energiahatékonysági Operatív Program keretén belül. A támogatás mértéke az elszámolható költség 100 %-a. A projekt megvalósítása 2020. július 7-én kezdődött és 2022. február 28-ig tart. 2021. év végéig elkészült a klímastratégia, létrejött a klímavédelmi meseösvény az Almássy téren és egy klímavédelmi installáció, elkészült a Klímabarát Erzsébetváros kiadvány és a klima.erzsebetvaros.hu aloldal, megvalósult számos szemléletformálási program. E feladatok elvégzésére felhasználásra került kb. 17.639 ezer Ft. 2022-ben az intézményi szemléletformálási program befejezése van hátra. A pályázat céljaira még felhasználható keretösszeg 2.361 ezer Ft.

* 1. **VEKOP-6.2.1-15-2016-0003 „A leromlott településrészeken élő alacsony státuszú lakosság életkörülményeinek javítása, társadalmi és fizikai rehabilitációja Budapesten”**

Budapest Főváros VII. Kerület Erzsébetváros Önkormányzata 2016-ban nyújtotta be a VEKOP-6.2.1-15-2016-00003 azonosító számon futó „Csányi utcai Krízis tömb szociális célú rehabilitációja” című projektjét, a pályázat 1.217.021.954 Ft-ot nyert, a Támogatási Szerződés megkötése 2018-ban megtörtént.

A projekt célja a Csányi utca 4. és 8. szám alatti ingatlanok felújítása, ezáltal az élhetőség növelése, az energiahatékonysági szempontú felújítás során a lakhatási költségek fenntarthatóvá tétele, a lakhatáshoz kapcsolódó költségek csökkentése volt, azonban a pályázat megírása óta eltelt időszakban a kerületrész lakossága kicserélődött, a pályázatban vállalt szociális indikátorok nem teljesíthetők. Az önkormányzat az irányítóhatósághoz fordult a projekt lehetséges átalakítása, a vállalt indikátorok csökkentése céljából.

* 1. **VEKOP-6.2.1-15-2016-0004 „A leromlott településrészeken élő alacsony státuszú lakosság életkörülményeinek javítása, társadalmi és fizikai rehabilitációja Budapesten”**

A projekt célja a Verseny utcai Veszélyeztetett tömb szociális célú rehabilitációja. Az akcióterületi fejlesztés célja, hogy az önkormányzati tulajdonú telken (Verseny utca 22-24.) olyan fejlesztés valósuljon meg, mely kerületi léptékben is hozzájárul az alacsonyabb státuszú csoportok lakhatási lehetőségének javításához. A pályázat 829 892 337,- Ft-ot nyert, a Támogatási Szerződés aláírásra került.

A beadott és elfogadott pályázati projekt műszaki tartalma szerint a Verseny 22-24. számú épület felújítása történne meg. A telken a pályázat beadásakor egy 24 lakásos, rossz állapotú, korszerűtlen tér-srtuktúrával és lakásokkal rendelkező épület állt, ami 2021-ben lebontásra került.

A pályázat benyújtása óta eltelt 4 év során történt társadalmi és gazdasági változások miatt a projekt számos változtatást igényel annak érdekében, hogy a pályázat céljai teljesüljenek, így a projekt műszaki tartalmának változtatásáról döntött a képviselő-testület. Az eredeti műszaki tartalom helyett egy 80 lakásos ingatlan építése valósul meg oly módon, hogy a szociális bérlakások száma nem változik. A 20 szociális bérlemény ezáltal - magasabb albetét szám mellett - a lakótömb különböző pontjain válik kijelölhetővé, integrálva a leginkább rászoruló családokat és egyidejűleg 60 bérleménnyel támogatva a nem szegregált, de a piaci árú bérleményekből kiszoruló - ezáltal az elszegényedés által fenyegetett - kerületben élőket is. Az esélyteremtés ily módon kétirányú; egyidejűleg támogatja a társadalmi integrációban a lakosság befogadó és a beilleszkedő tagjait. Az új koncepció benyújtásra került az Irányító Hatósághoz. A Hatóság elvi támogatását írásban megkaptuk, azonban a támogatási szerződés módosítására még nem került sor.

A tervező kiválasztására a közbeszerzési eljárás 2021-ben kiírásra került, az engedélyes kiviteli tervek elkészítése hamarosan várható.

* 1. **LIFE in Runoff  - LIFE 20CCA/HU/001774**

Erzsébetváros Önkormányzata egy - rajta kívül Budapest Főváros Önkormányzata, a XII. és XVIII. kerületi önkormányzatok, a Klímabarát Települések Szövetsége és a Trinity Enviro Kft. alkotta - konzorciummal sikeresen pályázott a „LIFE in Runoff” projekt megvalósítására. Az Önkormányzat a 2021. július 1-től 2025. június 30-ig tartó projekt keretében összesen 193.020,- EUR (kb. 69 millió Ft) értékben valósíthat meg feladatokat, aminek a 45%-a (kb. 31 millió Ft) az Önkormányzat önrésze. Ez az önrész azonban hazai állami források felhasználása révén jelentősen csökkenhet. A projekt célja a csapadékvíz visszatartását és felhasználását lehetővé tevő beruházások megvalósítása önkormányzati tulajdonban lévő épületeken, a lakosság ösztönzése a csapadékvíz felhasználására társasházak részére nyújtott támogatásokon keresztül, valamint egy olyan akcióterv kidolgozása, amely lehetővé teszi, hogy a jövőben a hirtelen lezúduló csapadékvíz minél kisebb károkat okozzon Erzsébetvárosban.

2022-ben az Önkormányzat feladatai a csapadékvíz visszatartását lehetővé tevő beruházások megtervezése és a lakossági támogatási program előkészítése, melyekre 8.827 ezer Ft előirányzatot tartalmaz a rendelet-tervezet.

1. **Megvalósult hazai pályázatok**

**Nemzetgazdasági Minisztérium a „Jedlik Ányos Terv” alapján - GZR-T-Ö-2016 kódszámú az „Elektromos töltőállomás alprogram a helyi önkormányzatok részére”**

**(azonosítószáma: GZR-T-Ö-2016-0067)**

Az Önkormányzat esetében a pályázat keretében támogatással beszerezhető töltőállomások/berendezések számának maximuma 5 darab volt.

* Az Önkormányzat összesen 4 darab „A” típusú (normál) töltőberendezést (2 x 22 kW teljesítményű) és 1 darab „C” típusú (villám) töltőberendezést szerzett be az alábbi helyszíneken:
* 1 db „A” típusú töltő: Bajza utca 3. szám előtti várakozóhely területe
* 1 db „A” típusú töltő: Sajó utca 1. szám előtti várakozóhely területe
* 1 db „A” típusú töltő: Wesselényi utca 8. szám előtti várakozóhely területe
* 1 db „A” típusú töltő: Wesselényi utca 56. szám előtti várakozóhely területe
* 1 db „C” típusú töltő: Kertész utca 4. szám előtti várakozóhely területe.

A közel 40,000 ezer Ft összköltségű projekt támogatási szerződés szerinti összköltsége: 28.342 ezer Ft, melyből az elnyert támogatás összege 13.104 ezer Ft.

Az Önkormányzat 2018. május 7. napján bonyolítói szerződést kötött az Erzsébetvárosi Üzemeltetési és Ingatlanfejlesztési Korlátolt Felelősségű Társasággal az „elektromos töltőállomások létesítésének bonyolítói feladatainak elvégzésére” tárgyú munka teljes körű lebonyolítására.

A projekt megvalósult, az üzembe helyezés időpontja 2019. augusztus 14. napja.

A szakmai beszámoló és elszámolás, a 2019. és 2020. évre vonatkozó fenntartási jelentések benyújtásra kerültek, melyek elbírálása folyamatban van.

A fenntartási időszak a beruházás üzembe helyezésének napjával kezdődött és az üzembe helyezést követő 5 évig tart.

1. **Megvalósítás alatt álló hazai pályázatok**
2. **Energiaközösségek kialakítását és működését támogató mintaprojekt megvalósítása (2020-3.1.4-ZFR-EKM) – Energiaközösség létrehozása és működtetése Erzsébetvárosban**

Az EVIN Nonprofit Zrt. vezetésével az EVIN Nonprofit Zrt., a Budapest Főváros VII. kerület Erzsébetváros Önkormányzata, az Erzsébetvárosi Piacüzemeltetési Kft. és a DDRIÜ Dél-Dunántúli Regionális Innovációs Ügynökség Nonprofit Kft. által alkotott konzorcium sikeresen pályázott a Nemzeti Kutatási, Fejlesztési és Innovációs Hivatal (továbbiakban NKFIH) pályázatán az „Energiaközösség létrehozása és működtetése Erzsébetvárosban” című projekt megvalósítására. A projekt összköltségvetése 269.629.967,- Ft, melyből 65.924.981,- Ft az önrész. A 2021. április 1-től 2023. szeptember 30-ig tartó projekt során három önkormányzati épületen összesen 139 kWh kapacitású napelem, egy energiatároló, valamint elektromos, autótöltő, és hőszivattyú eszközök, továbbá az eszközök optimális használatát lehetővé tevő vezérlőrendszer kerülnek telepítésre. A projekt célja egy olyan energiaközösség kialakítása, amely elősegíti, hogy minél több erzsébetvárosi épület kapcsolódhasson be az energiatermelésbe úgy, hogy minél kevésbé terhelje meg a hálózatot.

Az Önkormányzat feladata 2022-ben egy napelemes rendszer kiépítése a Garay utca 5. szám alatti épületen. Erre a beruházásra a projekt költségvetéséből 12.922.650,- Ft fordítható. Támogatásként 5.815.193,- Ft-ot várunk, az Önkormányzat által vállalt önrész 7.107.457,- Ft.

1. **Budapest Főváros Önkormányzata Fővárosi Városrehabilitációs Keret 2016. évi pályázata**

**TÉR\_KÖZ 2016 Budapest „B” program: Közösségi célú városrehabilitációs programok”**

**Erzsébetvárosi Kerületfejlesztési Pont kialakítása (Nagy Diófa utca 34.)**

A projekt keretében a Nagy Diófa utca 34. szám alatti, jelenleg kihasználatlan önkormányzati ingatlanból kerületfejlesztési pont kialakítása történik. A projekt megvalósításához az Önkormányzat 25.000 ezer Ft vissza nem térítendő támogatást nyert el, a tervezett összköltség 77.300 ezer Ft. A projektet a módosított támogatási szerződés szerint 2022. december 15. napjáig meg kell valósítani.

A Nagy Diófa utcai infopont ügyében kiadott településképi határozatok hatálya 1 év volt, melyek lejártak, így új eljárást kellett indítani. Az engedély kiadásra került. A kivitelezésre a beszerzési eljárás befejeződött, a szerződéskötési folyamat lezajlott, a kivitelezés elkezdődött, befejezési határideje 2022. május 31.

1. **Budapest Főváros Önkormányzata Fővárosi Városrehabilitációs Keret 2016. évi pályázata**

**TÉR\_KÖZ 2016 Budapest „B” program: Közösségi célú városrehabilitációs programok”**

**Kisdiófa Közösségi Kert ökologikus szemléletű fejlesztése (Kis Diófa utca 4.).**

A projekt keretében a közösségi kert megújul, infrastrukturális fejlesztése által még élhetőbbé, nyitottabbá válik. A projekt megvalósításához az Önkormányzat 39.000 ezer Ft vissza nem térítendő támogatást nyert el, a tervezett összköltség 74.711 ezer Ft. Tekintettel arra, hogy az elkészült tervek költségvetése lényegesen meghaladja a projektre tervezett költségkeretet, egyeztetést kezdeményeztünk a Fővárosi Önkormányzattal. Az egyeztetés eredményeképp a projekt részei:

* a kert északnyugati oldalán lévő hatalmas tűzfal zöldfallal való burkolása,
* a mostani tömör kerítés helyett egy áttörtebb, barátságosabb lehatárolás, mely érvényesülni hagyja a kertet a Kis Diófa utca felől is,
* a hátsó fedett melléképület tetejének cseréje, a közösségi tér megújítása.

Az egyeztetés eredményeképp az elkészült tervek módosítása megtörtént, a beszerzési eljárás lefolytatható.

A projektet a módosított támogatási szerződés szerint 2022. december 15. napjáig meg kell valósítani.

1. **Elbírálás alatt álló, az Európai Unió költségvetése által társfinanszírozott projekt**

**„Energiahatékonysági beruházás finanszírozása energiamegtakarításon keresztül” (Financing energy efficient investments through energy saving)**

Erzsébetváros Önkormányzata 2021.12.17.-én pályázatot nyújtott be az European City Facility (EUCF) energiahékonysági beruházási koncepció készítésével kapcsolatos felhívására. Kedvező elbírálás esetén az EUCF 60 000 EUR, azaz kb. 22 millió Ft támogatást nyújt a beruházási koncepció kidolgozására a projekt elindulását követő egy évben. A támogatás intenzitása 100%, így a projekt megvalósításához önkormányzati forrás nem szükséges.

A projekt során kidolgozandó koncepció azt tenné lehetővé, hogy az energiahatékonysági beruházás költségeinek egy részét a lakosok a kisebb energiaszámlák révén képződő megtakarításaikból fedezzék. A beruházási koncepciót először a 100%-os önkormányzati tulajdonban lévő házak esetében lehetne tesztelni egy pilot projekt keretében. A beruházási koncepció megvalósítása a 100%-os önkormányzati tulajdonban lévő házak esetében igényel ugyan önkormányzati forrásokat, de a koncepció éppen azt teszi lehetővé, hogy a Klímavédelmi Akcióterv által egyébként is javasolt energiahatékonysági beruházások kisebb önkormányzati forrás felhasználásával valósuljanak meg.

Kérem a 2022. évi költségvetés előterjesztésének megtárgyalását és a rendelettervezet elfogadását.

**Hatásvizsgálat**

Budapest Főváros VII. Kerület Erzsébetváros Önkormányzata 2022. évi költségvetéséről szóló rendeletének várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

**1. A jogszabály társadalmi, gazdasági, költségvetési hatásai**

Az önkormányzat és a felügyelete alá tartozó intézmények feladatellátásának szabályozása, az éves gazdálkodás kereteinek meghatározása érdekében indokolt a rendelet megalkotása.

**2. A jogszabály környezeti és egészségi következményei**

A rendelet elfogadásának környezeti és egészségügyi következményei nincsenek.

**3. A jogszabály adminisztratív terheket befolyásoló hatásai**

A rendelet nem eredményez többlet adminisztratív feladatokat.

**4. A jogszabály megalkotásának szükségessége, a jogalkotás elmaradásának várható következményei**

A rendelet megalkotására az államháztartásról szóló törvény rendelkezésének betartása érdekében van szükség.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet többlet személyi, szervezeti és tárgyi feltételt nem igényel.

Mellékletek: 2022. évi költségvetési rendelet tervezete

Rendelet tervezet mellékletei a rendelet tervezet 28.§ (3) bekezdésének megfelelően.

Kérem a határozati javaslat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének ..…/2022. (II. 17.) határozata az Áht. 29/A. §-a valamint a Gst. 45. § (1) bekezdés a) pontja és a 8. § (2) bekezdése alapján a saját bevételekről és az adósságot keletkeztető ügyletekből eredő fizetési kötelezettségekről**

Budapest Főváros VII. kerület Erzsébetváros Önkormányzat Képviselő-testülete úgy dönt, hogy az Áht. 29/A. §-a, valamint a Gst. 45. § (1) bekezdés a) pontja és a 8. § (2) bekezdése alapján a saját bevételekről és az adósságot keletkeztető ügyletekből eredő fizetési kötelezettségekről a határozat melléklete szerinti kimutatást elfogadja.

**Felelős:** Niedermüller Péter polgármester

**Határidő:** azonnal

Budapest, 2022. február 09.

Niedermüller Péter

polgármester

Mellékletek: Előterjesztés mellékletei a mellékletek jegyzéke szerint

Határozati javaslat melléklete